บาทเปิด 36.25 แข็งค่าตามภูมิภาค
เงินบาทเปิด 36.25 บาทต่อดอลล่าร์ กลับมาแข็งค่าตามภูมิภาค หลังจีนปรับค่ากลางเงินหยวน
8 ม.ค. 2559

เงินบาทเปิด 36.25 บาทต่อดอลล่าร์ กลับมาแข็งค่าตามภูมิภาค หลังจีนปรับค่ากลางเงินหยวน
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 36.25 บาท/ดอลลาร์ แข็งค่าจากช่วงปิดตลาดเย็นวานนี้ที่ระดับ 36.28/29 บาท/ดอลลาร์ และเมื่อเวลา 08.15 น.เงินบาทอยู่ที่ระดับ 36.20 บาท/ดอลลาร์ เคลื่อนไหวในทิศทางเดียวกับค่าเงินในภูมิภาค
"เงินบาทแข็งค่าตามภูมิภาค หลังจีนกลับมาเซ็ตค่าเงินหยวนอีกครั้ง จากที่ปล่อยให้เงินหยวนอ่อนค่าจนนักลงทุนกังวล" นักบริหารเงิน กล่าว
ตลาดจับตาดูความเคลื่อนไหวในตลาดหุ้นทั่วโลกที่มีความผันผวนนับตั้งแต่เริ่มปีใหม่ ส่วนคืนนี้จะมีการประกาศตัวเลขการจ้างงานนอกภาคเกษตรกรรมของสหรัฐ
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 36.10-36.30 บาท/ดอลลาร์
"สถานการณ์ช่วงนี้ค่อนข้างผันผวน คงต้องดูปัจจัยแวดล้อมเป็นรายวัน โดยเฉพาะปัจจัยจากจีน" นักบริหารเงิน กล่าว